- Ɓanngingol
- ←
- 12
- →

12
No kuungal waddi e debbo ŋaywuɗo
1 Taagumansa kaayniiɗo ɓanngi dow kammu, ɗum woni debbo ɓoorniiɗo naange ana fawi koyɗe mum e lewru ana filkii pilkol koode sappo e ɗiɗi. 2 O haamili, omo wulla saabe tampere e naawalla ŋatawere. 3 Taagumansa goɗɗo ɓanngi dow kammu, ɗum woni kuungal boɗewal manngal nanndungal e mboddi. Engal jogii ko'e jeɗɗi e luwe sappo, hoore fuu ana jogii tenngaade laamu. 4 Laaci maggal wuuwi tatoɓere koode kammu, wedii ɗum e leydi. Ngal darii yeeso debbo ŋaywuɗo oo faa ngal moɗa ɓiyiiko nde o rimii ɗum.
5 Non o rimi ɓiɗɗo gorko. Oon woni durdoowo leɲi ɗii fuu loocol naawngol. Ɓiɗɗo oo diwtaa faade to Laamɗo e bimmbeere mum laamu. 6 Debbo oo dogi yehi ley ladde, nokku ɗo Laamɗo moƴƴinannoo ɗum. O hayboyaa ton balɗe ujunere e teemeɗe ɗiɗi e capanɗe jeegom (1 260).
7 Wolde waɗi to dow kammu too. Malaa'ika biyeteeɗo Miikaa'iilu e malaa'ika'en mum kaɓi e kuungal ngal e malaa'ika'en mum, 8 ngal jaalaa, kanngal e malaa'ika'en maggal, ɓe mursi nokku maɓɓe gonɗo dow kammu too oo. 9 Ngal kuungal manngal nanndungal e mboddi ribbaama. Kanngal woni mboddi aranndeeri mbiyeteendi Ibiliisa naa Seyɗaani, ceytotoondi aduna oo fuu ndii. Ndi wedaama e leydi, kayri e malaa'ika'en mayri fuu.
10 Non daande toownde iwri kam dow kammu, ana wiya:
«Jooni kisindam ɗam wari!
Jooni semmbe e Laamu Laamɗo meeɗen ngari,
laamu ana e hawju Almasiihu.
Sabi kalmotooɗo sakiraaɓe meeɗen,
kalmotooɗo ɓe to Laamɗo jemma e ɲalooma oo,
ribbaama iwde dow kammu.
11 Sakiraaɓe men ɓee liɓii mo saabe ƴiiƴam Njawdiri ndii,
kaɲum e dow haala seedaaku maɓɓe,
ɓe cuɓaaki nguurndam maɓɓe e dow maayde.
12 Saabe ɗum, kammu e hoɗuɓe e mum fuu mbeltee!
Kaa leydi e geeci, bone woodanii on!
Sabi Ibiliisa jippiima e mon ana tikki tikkere mawnde,
sabi ana anndi wakkati seeɗa heddanii ɗum.»
13 Nde kuungal manngal nanndungal e mboddi ngal anndunoo wedaama e leydi ndee, ngal jokkitii debbo dimɗo ɓiɗɗo gorko oo. 14 Debbo oo hokkaa biifoole ciilal manngal, faa mo diwira faade to nokku mo o moƴƴinanaa ley ladde oo, ɗo o haybetee hakke duuɓi tati e feccere, faa o reenoo e mboddi ndii. 15 Kuungal manngal ngal sirƴi ndiyam, ɗam ili caggal debbo oo no maayo nii faa ɗam naɓa mo. 16 Kaa noo, leydi ndii faabii debbo oo, ndi aari hunduko mayri, ndi moɗi ndiyam ɗam kuungal ngal sirƴi ɗam. 17 Kuungal manngal ngal tikkani debbo oo sanne, yehi haɓoyde e ko heddii e iwdi debbo oo koo, ɗum woni ɗowtaniiɓe jamirooje Laamɗo so tiiɗi e seettanaade Iisaa. 18 Non Kuungal ngal* Kuungal ngal darii… E ɗereeji ɓooyɗi ɗii, yoga mbii: Ndarii-mi e njaareendi daŋŋeere geeci oo. darii e njaareendi daŋŋeere geeci oo.

- Ɓanngingol
- ←
- 12
- →

*12:18 Kuungal ngal darii… E ɗereeji ɓooyɗi ɗii, yoga mbii: Ndarii-mi e njaareendi daŋŋeere geeci oo.

© 2005 WBT