- Ɓanngingol
- ←
- 11
- →

11
Haala seedaaku annabaaɓe ɗiɗon
1 Ndokkaa-mi kuɗol eenndirgol, wiyaa:
—Imma, eenndoy suudu Laamɗo seniindu nduu e ittirde sadaka ndee, kiiso-ɗaa rewooɓe wonɓe hen ɓee, 2 kaa pati eenndu daalaare mayru ndee, sabi nde hokkaama heeferɓe ɓee. Ɓe njaɓɓan ngeenndi ceniindi ndii ko waarata e lebbi capanɗe nay e ɗiɗi. 3 Mi neloyan seedee'en am ɗiɗon ɓee, ɓe ɓoornoyto licce caakuuji,* Maanaa ɓe ɓoornoo licce caakuuji woni hollude sunu hono rewɓe ɓoornotooɓe kaddule cuddu nii. ɓe mbaajoyto ko Laamɗo loowi ɓe koo hakke balɗe ujunere e teemeɗe ɗiɗi e capanɗe jeegom.
4 Ɓeen seedee'en ɗiɗon ngoni jaytuunaaje ɗiɗi e moottilaaji ɗiɗi dariiɗi yeeso Joomiraaɗo jom aduna oo. 5 Gaɲo fuu muuyɗo torrude ɓe, yiite yaltoyan e kunduɗe annabaaɓe ɓee halka ɗum. Muuyɗo torrude ɓe, waajibi halkiree non. 6 Eɓe njogii yamiroore haɗude kammu toɓude e ley balɗe ɗe ɓe mbaajotoo konngol Laamɗo ngol e mum ɗee. Eɓe njogii yamiroore waylitinde ndiyameeji laatoo ƴiiƴam, kasen duu eɓe mbaawi jippinde e aduna oo sii balaawu fuu nde ɓe muuyi fuu.
7 Nde ɗiɗon ɓee tilii e seedaaku mum'en oo fuu, taktakol jeyaangol e ɓunndu ndu luggeefi mum walaa ɗo haaɗi nduu yaltan yana e maɓɓe, jaaloo ɓe, wara ɓe. 8 Tewuuji maɓɓe ngona e daalaare ngalluure mawnde, ɗo Joomiraaɗo maɓɓe feŋanoo e leggal bardugal ɗoo. Nden ngalluure ana nanndi e Sodooma† Sodooma yo ngootiri e geelle ɗiɗi ɗe Laamɗo halki saabe heewgol majje luutti. Ƴeew Puɗɗooɗe 19.1-29 naa Misira. 9 Yimɓe jaaleɲi fuu e cuuɗi baaba fuu e ɗemɗe fuu e leɲi fuu njiyan tewuuji maɓɓe ko waarata e ɲaloomaaji tati e feccere ɲalooma, fay gooto ɓe nduŋantaako ira ɗi ley yanaande. 10 Wonɓe e aduna oo ɓee fuu mbeltoto e maayde maɓɓe ndee, faa wa'ana ɗum'en no iidi nii, hedde eɓe ndokkondira dow weltaare. Sabi annabaaɓe ɗiɗon ɓee torriino ɓe sanne. 11 Kaa caggal ɲaloomaaji tati e feccere ɗii, fuufaango nguurndam iwngo to Laamɗo naati e maɓɓe, non ɓe immitii ɓe ndarii e koyɗe maɓɓe. Kulol manngol nanngi yiyannooɓe ɓe ɓee fuu. 12 Daande toownde iwri ɓe dow kammu, ana wiya ɓe:
—Ŋabbee gaa!
Ɓe ŋabbi dow kammu e ley luurde, wayɓe maɓɓe fuu keddii ana ƴeewa ɓe. 13 E oon wakkati, leydi dimmbii semmbe wurjini sappoɓere ngalluure ndee. Ujunaaji jeɗɗi neɗɗo halkii hen, heddiiɓe ɓee kuli, njaɓani Laamɗo Jom kammu oo teddeengal.
14 Tayka, bone ɗiɗaɓo oo yawtii, bone tataɓo oo ana wara ɓooyataa.
Haala buututal jeɗɗoɓal
15 Malaa'ika jeɗɗaɓo oo fuufi buututal mum, daaɗe toowɗe nanaa dow kammu, ana mbiya:
—Laamuuji aduna oo fuu laatike laamu Joomiraaɗo men kaɲum e Almasiihu mum. O laamoto faa abada!
16 Mawɓe noogayon e nayon jooɗiiɓe dow bimmbeeje yeeso Laamɗo ɓee kippii e leydi, cujidani Laamɗo, 17 ana mbiya:
«Miɗen njette, Joomiraaɗo Laamɗo Jom Baawɗe,
gooduɗo goodunooɗo oo miɗen njette,
sabi a gollirii baawɗe maa mawɗe ɗee,
a tabintinii laamu maa.
18 Heeferɓe ɓee yo tikkuɓe,
kaa tikkere maa aan warii,
wakkati mo carataa maayɓe yonii,
wakkati warii, mo barjoto-ɗaa annabaaɓe gollanooɓe ma ɓee,
seniiɓe hulɓe innde maa ɓee,
tedduɓe e lo'uɓe fuu,
e wakkati mo kalkataa bonnooɓe leydi ɓee.»
19 Suudu Laamɗo seniindu wonndu dow kammu nduu udditaa, keesuwal aadi ngal ɓanngi e ley mayru. Maje maji, dillereeji e gidaali ngaɗi, leydi dimmbii, malumaluuje ɓutte caami.

- Ɓanngingol
- ←
- 11
- →

*11:3 Maanaa ɓe ɓoornoo licce caakuuji woni hollude sunu hono rewɓe ɓoornotooɓe kaddule cuddu nii.

†11:8 Sodooma yo ngootiri e geelle ɗiɗi ɗe Laamɗo halki saabe heewgol majje luutti. Ƴeew Puɗɗooɗe 19.1-29

© 2005 WBT